
Crnogorski jezik 


Crnogorski jezik (ISO 639-2 kod: cnr (http 
s://www.loc.gov/standards/iso639-2/ 
php/langcodes_name.php? 
code_ID=515);^ na ćirilici gpHOsopcKu je3UK, 
engleski Montenegrin language, ruski nepHosopcKuu 
R3biK ), materinski jezik Crnogoraca i dio jezičnoga 
sustava koji se stručno naziva srednjojužnoslavenski 
dijasustav. 

Status crnogorskoga jezika 


■ Od donošenja Ustava Crne Gore u listopadu 2007. 
crnogorski je jezik službeni. Članak 13. crnogorskog 
Ustava precizira kako je službeni u Crnoj Gori 
crnogorski jezik, a ćirilično i latinično pismo imaju 
ravnopravan položaj.^ 

■ Pravopis crnogorskog jezika i pravopisni rječnik 

usvojen je službenom odlukom Vlade Crne Gore 
(Ministarstva prosvjete) 10. srpnja 2009. godine. 

■ Gramatika crnogorskog jezika je odobrena od 
strane Savjeta za opće obrazovanje 21. lipnja 2010. 

[ 8 ], autori: Adnan Čirgić, Josip Silić, Ivo PranjkovićJ 9 ] 

Pravopis crnogorskoga jezika 

\ Podrobniji članak o temi: Pravopis crnogorskoga jezika 

Pravopis crnogorskoga jezika zasnovan je na sljedećim 
normama: 

■ Model za crnogorsku jezičnu normu je jezični sloj koji 
pripada svim autohtonim crnogorskim građanima; 

■ Pravopis poštuje normu: Piši kao što zboriš, a čitaj 
kako je napisano; 

■ Ijekavica je normativna, u skladu s crnogorskom tradicijom i suvremenom uporabom; 

■ Općecrnogorski fonemi nastali jekavskom jotacijom ć, đ, š i ž dio su crnogorske 
standardnojezičke norme; 

■ Kodificirani je standardni crnogorski četveroakcentski sistem s dužinama; 

■ Pravopisom se nije sporovodilo jezično arhaiziranje, niti se njime normiraju jezični lokalizmi, 
dijalektizmi i provincijalizmi izvan suvremene uporabe 

Oktoih, prva crnogorska tiskana knjiga 


32 slova 

Crnogorski jezik, za razliku od drugih jezika na južnoslavenskom prostom, sadrži 32 glasa i slovaJ 10 ^ 
Uz 30 prisutnih slova i glasova u drugim južnoslavenskim jezicima, crnogorski jezik, također ima: 

■ meko Š, poseban glas iz spojenog S i J, grafem S; 

■ meko Ž, poseban glas iz spojenog Z i J, grafem Ž. 































Glasovi S i Ž su dio autohtonog nacionalnog jezičkog nasljeđa Crnogoraca. 


Azbuka/Abeceda crnogorskog jezika 

Azbuka (ćirilica): 

■ A 5 B T fi TbE>K33l/IJK/l/bMHhbOnPC ĆT Tt Y 0 X U, 4^ Hl. 

Abeceda (latinica): 

■ ABCČĆDDŽĐEFGHIJKLLjMNNjOPRSŠŠTUVZŽŽ. 

Crnogorski govori 


Crnogorski govori su ijekavski/jekavski štokavski govori. Kriteriji koji su nekoć u serbokroatistici rabljeni 
za podjelu crnogorskih govora - a to su: a.) zamjena jata i b.) akcentuacija) - nisu potvrdili znanstvenu 
utemeljenost podjele crnogorskih govora na dva odijeljena dijalekta. ( istočno-hercegovački ili mlađi 
ijekavski [hrv-eas] dijalekt na zapadu i sjeverozapadu i zetsko-južnosandžački ili staroijekavski [srp-zet] u 
ostalim dijelovima Crne Gore). 

U crnogorskim govorima kao cjelini, prema stavu Fakulteta za crnogorski jezik i književnost, tri su govorne 
skupine: 


■ jug oistočna t 11 !. 

■ s jeverozapadna i 

■ skupina g ovora crno g orsko g a d i jela Sandžaka . 

Navedene podjele crnogorskih govora ne treba tumačiti da su oni zasebni dijalekti - jer za takav status ne 
posjeduju dovoljan broj zasebnih, ni makro, ni mikro, specifičnosti. 

Montenegristika 


Slavistički studij koji se bavi crnogorskim jezikom i crnogorskom književnošću zove se montenegristika. 
Utemeljitelj montenegristike je Vojislav P. Nikčević. 

Povijest crnogorskog jezika 


x Podrobniji članak o temi: Povijest crnogorskog jezika 

Počeci crnogorske pismenosti sežu do sredine 9. stoljeća, odnosno u razdoblje Dukljanskoga kraljevstva. 
Povijesni razvoj crnogorskoga jezika može se podijeliti na šest razdoblja: 

■ dukljansko razdoblje (od sredine 9. st., do osamdesetih godina 12. st.) 

■ zetsko razdoblje (od osamdesetih godina 12. st. do kraja 15. st.) [ 14 ][ 15 ]; 

■ razdoblje pisanoga jezika (od kraja 15. st. do sredine 18. st.) t 16 !; 

■ razdoblje nekodificiranoga književnog jezika (od sredine 18. st. do tridesetih godina 19. st.) 

[16] [17]. 

■ prijelazno razdoblje (od tridesetih godina 19. st. do Prvoga svjetskog rata t 16 !; 

■ vukovsko razdoblje (od Prvoga svjetskog rata do naših dana), koji ima dvije etape: 
belićevsku (međuratni period) i suvremenu (od 1944. godine). 

Kroz povijest 

Sam termin crnogorski jezik prvi je puta upotrijebio 
francuski autor, pukovnik Vialla de Sommieres u svom 
putopisu iz 1813. Voyage historique et politique au 
Montenegro koji je publicirao kao knjigu u dva toma 
1820. godine. 

Vuk Karadžić u djelu na njemačkom jeziku Montenegro 
und die Montenegriner iz 1837. nastoji demantirati 
Sommiera koji "veli za Crnogorski jezik da je dijalekt 
Grčkoga" t 18 l. 

No, sam Karadžić u istom djelu nudi definiciju kako su 
"Crnogorci Slaveni Srpske grane Grčkoga zakona" 

(grčke vjeroispovijesti) ^ 19 ^, kao što je neznanstveno 
dmge južnoslavenske narode ili dijelove tih naroda 
proglašavao Srbima. 

Srpski književnik Ljubomir Nenadović u svojem 
poznatom djelu O Crnogorcima 1856. objavio je kako je, prilikom posjeta Crnoj Gori sredinom 19. stoljeća, 
ustanovio da Crnogorci govore crnogorskim jezikom ^ 20 l 

Nenadović je također ostavio zapis kako je obavljao promidžbu da se u crnogorskim školama izučava srpski 
jezik, te da će, ne bude li tako, tvrdio je Nenadović, razlike između crnogorskog jezika i srpskog u 
budućnosti biti još veće: 

•)) ,,U svim školama, jezik je - crnogorski, u mnogome različan je od onoga priznatog, lijepog jezika 
na kome je Biblija prevedena. Govorio sam jednom prilikom na Cetinju da bi trebalo, radi 
književnog jedinstva, da uvedu onaj jezik kojim se danas piše u Beogradu i Novom Sadu. Taj je jezik, 
na kojem se dosada najviše pisalo i radilo, ostati će zauvijek kao srpski književni jezik. Ako 
Crnogorci produže svoje škole kao do sada, onda, poslije sto godina, između ta dva jezika biti će veća 
razlika nego što je između portugalskog i španjolskog . Ja ne kažem koji je jezik ljepši, samo 
napominjem da bi, za ljubav književnoga jedinstva, trebalo manjina pristupiti većini, i da svi koji 
jedno srpsko ime na sebi nose počnu i jednim jezikom pisati. No na Cetinju nisu nimalo skloni tome.” 

Za jednog zajedničkog putovanja kroz Crnu Goru, dvojica prijatelja, Vuk Karadžić i Ante Mažuranić su se 
prepirali kako narod u Crnoj Gori zove svoje jezik. Pitali su tamošnje ljude koje su susretali kojim jezikom 
govore. Većina je rekla da govore crnogorskim, a poneki bi rekao i hrišćanskim jezikom. Priču s ovog 
putovanja je Ante Mažuranić objavio, a Vuk Karadžić nikad nije to opovrgnuo 

Enciklopedija Britannica u izdanju 1911. godine u posebnoj natuknici izdvaja poseban crnogorski jezikE?!, 
premda mu ne pripisuje osobite razlike glede srpskoga i hrvatskoga: 

•)) „Crnogorski jezik je praktično identičan sa srpsk o-hrvatskim: on demonstrira određene 
dijalektičke varijacije i pozajmljuje do određene mjere i iz turskog i talijanskog.” 


Šš Šš 

Slovo Š na latinici 

ŽžŽž 

Slovo Ž na latinici 





















Mađarski slavist Jozsef Bajza je 1927. u svojoj studiji Crnogorsko pitanje, (izvorno A montenegrći kerdes) 
' 23 " napisao: 

•) „Petovjekovna borba koju su Crnogorci vodili s Turcima izolovala ih je od svijeta i sabila u 
vrletne i nepristupačne klance. I zato su ostali izolirani i jezikoslovno. Njihov se jezik razvijao 
neovisno i dobio je izvorno obilježje. Čak i u jeziku se manifestira državna i nacionalna neovisnost 
Crne Gore” 


Hrvatski leksikograf Marijan Filipović u svom Đačkom leksikonu (1976.) bilježi crnogorski kao jedan od 
južnoslavenskih jezika.' 24 ^ Prema njegovim navodima iz Predgovora, u njemu [su] obrađeni svi pojmovi i 
riječi koje se nalaze u školskim knjigama osnovnih škola, rađenih prema najnovijem nastavnom planu. 

Borba za priznanje crnogorskog jezika 


Prvi je od crnogorskih intelektualaca zatražio uvođenje materinskog, crnogorskog jezika, u Ustav i školstvo 
Radoje Radojević potkrajJ1960-ih. 

Podrobniji članak o temi: Osporavana kultura:Kritike i polemike 

U jednom članku 1970. Radojević piše (cit.u orig, crnogorski): 

•)) „Crnogorski jezik ima posebnu leksiku, koje nema ni u srpskom ni u hrvatskom jeziku ili je u 
njima malo poznata, da ne pominjem ostale velike razlike i posebnosti. U toj leksici ima dosta riječi 
koje postoje i u srpskom ili u hrvatskom jeziku, ali s drugijem ili sasvim suprotnijem značenjima. 

Dosta posebnih pojmova koje sadrži crnogorski jezik ne označavaju, recimo, predmet (u realnom i 
apstraktnom smislu) karakterističan za duhovni i materijalni život Crnogoraca, te se i u djelima 
pisaca rijetko javljaju. U tome slučaju, iako svojstveni za cjelokupni crnogorski književni jezik, oni 
se, u odnosu na druge jezike čiji pojmovi preovlađuju u skupnoj valorizaciji, javljaju kao 
'dijalektizmi', 'provincijalizmi', 'arhaizmi', itd.” 

Uprava Udruženja književnika Crne Gore je početkom 1971. godine objavila javno priopćenje' 23 ' u kojem 
se veli ( citat u originalu ): 

•) „... Sve više se raspravlja i u najširim društvenim krugovima o problemima jezika i jezičkih 
varijanata i društveno-političkim reperkusijama koje iz toga proizlaze. I u Crnoj Gori ova pitanja 
postaju sve aktualnija... odredbe Novos adsk og dogovora po kojima se književni jezik Srba, Hrvata i 
Crnogoraca razvio „oko dva glavna središta, Beograda i Zagreba "... potpuno ignoriše Crnogorce... 

Ne možemo prihvatiti odredbe Novosadskog dogovora iz kojih proizlazi da su crnogorski pisci 
književni jezik naučili u Beogradu ili Zagrebu... Nijesu li crnogorski pisci oduvijek govorili i pisali 
svojim jezikom, koji su naučili u svojoj kuči, jezikom koji je stvarao i kojim govori crnogorski 
narod?... Jezik Crnogoraca nastajao je u specifičnim ljudskim, društvenim i kulturno-istorijskim 
uslovima. Za postojanje crnogorske jezičke varijante ima isto toliko vrijednih argumenata kao i za 
ostale varijante. Pokušaj negiranja naše jezičke varijante i osporavanje prava na nacionalno ime za 
jezik kojim govore Crnogorci, često se svodi na negiranje crnogorske književnosti i nacije...” 

Jezikoslovac dr. Vojislav Nikčević tijekom 1990-ih objavio je niz znanstvenih djela kojima je proučavao 
povijest crnogorskog jezika, te obavio prvi pokušaj njegovog kodificiranja. 

Posebnost crnogorskog jezika podržao je i 62. Kongres Međunarodnog P.E.N.-a (Perth, Australija, 1995.) 
kada je posebnom rezolucijom pozvao "srpsku i crnogorsku državu , u ime obveza i načela sadržanih u 
Povelji UN, UNESCO-a i PEN-a, na zaštitu i promicanje jezikoslovnih i kulturnih prava svih stanovnika 
Crne Gore" [26] . 

























Crnogorski književnik Borislav Jovanović je 2005. u knjizi Crnogorski 
književni urbanitet ^ artikulirao pitanja negiranja, ignoriranja i 
potcjenjivanja crnogorskog jezika: 

•)) „Na crnogorski jezik još se gleda kao na nekakav jezički diluvilijal, 
na varijante i podvarijante, provincijalizme, crnogorizme - sve u 
skladu s unitarnim i asimilatorskim filološkim koncepcijama. 

Međutim, crnogorski jezik, usprkos zatiranju, nije potrošen, 
ponajmanje je izumro jezik. Naprotiv, riječ je o holosteričnom, živom 
jeziku. Pretekao je sve što mu se dešavalo posljednjih sto godina. I to 
ponajprije govori o njegovom živom biću. O povijesnom utemeljenju 
u svojoj strukturi. Nije nestala njegova fonološka, morfološko- 
sintaksička, ortog rafs ka bitnost i individualnost. Ono što nije 
sačuvano u živom govoru (a jeste skoro sve) sačuvano je u knjigama... 
Živa jezička praksa u Crnoj Gori ima sva obilježja povratka izvorne 
ijekavice što je organski fundament crnogorskog jezika... Crnogorski 
pisci su održali crnogorski jezik, dali mu i daju osporavani znanstveni 
i nacionalni legitimitet. Tako crnogoski jezik nije ostao bez svoga 
zavičaja; njegova književna uporaba postala je i njegova 
naj eminentni ja citadela. Svoju materinsku memoriju sačuvao je 
crnogorski jezik upravo na stranicama pisane i usmene književnosti. 

Što je više sabijan, crnogorski jezik se više odazivao a crnogorski pisci 
su vjerovali u nerazorivu, entelehijsku moć, svog materinskog jezika” 

. Podrobniji članak o temi: Crnogorska književnost 

Među književnicima i poznatijim javnim ličnostima koji su do službenog priznanja deklarirali da govore 
crnogorskim jezikom su: Vojislav P. Nikčević, Radoje Radojević, Radovan Zogović, Radoslav Rotković, 
Savo Brković, Pavle Mijović, Slavko Perović, Jevrem Brković, Dragoje Živković, Danilo Radojević, Ratko 
Đurović, Aleksandar Bečanović, Balša Brković, Božo Bulatović, Borislav Jovanović, Novak Kilibarda, 
Mirko Kovač, Mladen Lompar, Vuk Minić, Milorad Nikčević, Andrej Nikolaidis, Milorad Popović, Veljko 
Radović, Milovan Radojević, Dragan Radulović, Ognjen Spahić, Marko Vešović, Ratko Vujošević, Čedo 
Vulević, Rajko Cerović, Branko Pavićević, Igor Lukšić, Svetozar Marović, Filip Vujanović, Milo 
Đukanović, Jovo Kapičić, Mijat Šuković, Dimitrije Popović, Veljko Bulajić... 

Na popisima 



Vojislav P. Nikčević obavio prvi 
pokušaj kodificiranja 
crnogorskoga jezika 


Prvi puta u povijesti Crne Gore na popisu stanovništva 2003. bilo je moguće izjasniti se o crnogorskom 
jeziku kao materinskom i nešto preko 140.000 građana Crne Gore, koji čine 22% stanovništva, izjasnilo se 
da im je crnogorski jezik materinski ^ 28 l 


Na popisu 2011. se 36,967% ili 229.251 građana Crne Gore se deklariralo da im je crnogorski materinski 
jezikJ 29 ^ 


Karakteristike crnogorskoga jezika 


Unatoč sustavnoj filološkoj unifikaciji koja se kroz škole provodi već stoljeće i pol, a jedno vrijeme i kroz 
masovne medije, svakodnevni, živi crnogorski jezik umnogome je sačuvao svoja izvorna svojstva. 

Crnogorski jezik ima poseban tip ijekavice. Kao oblikovani socio-lingvistič ki entitet , crnogorski jezik nastao 
je i razvijao se pod posebnim povijesnim okolnostima, a također ima svoje fonološke, prozodijske, 
morfološke, leksičko-frazeologijske, pravopisne i druge posebnosti, te književnu samopotvrdu. 
























































■ Crnogorska jotacija d i j daje: đevojka, niđe, poneđeljak, ovđe, 
đed. 

■ Analogija postoji i kod c i j koji se spajaju u ć ( ćepanica, 
ćelokupni ) i t \j ( šćeti, šćedoše). 

■ Primjeri posebne fonološke ijekavice crnogorskog jezika: 
sijeno, bijelo, nijesam. 

■ Primjeri posebne morfonološke ijekavice crnogorskog jezika: 
tijeh, ovijeh, ovijema, tijema. 

■ Umjesto lokativa u svakodnevnom se crnogorskom jeziku 
koristi i akuzativ, a primjeri su: Živi u grad, Ćera đecu po ulica, 
Voda u krš. 

■ Osobne zamjenice - ja, ti, sebe - u genitivu, dativu, akuzativu i 
vokativu imaju nastavak e, pa se na crnogorskom jeziku veli i 
Daj mene tu knjigu ili Tebe ću vrnuti oni dug. 

■ Crnogorski jezik, za razliku od drugih Južnih Slavena, ima 
dodatna dva fonema: meko Š i meko Ž. Usprkos nekim 
prijedlozima, nije prihvaćena standardizacija mekog Z. 

Kako poljski jezik sadrži meko S (šj) i Ž (žj), a prof. Vojislav 
Nikčević preuzeo je poljske grafeme i predložio latinične i ćirilične 
grafeme za crnogorski jezik - S i Ž. 

Za meko crnogorsko Z (dz) predložio je prof. Nikčević grafem 3, no taj glas i grafem nije standardiziran 
(primjeri uporabe fonema 3 u crnogorskom jeziku: sava/a, sera, 3anovijetati, bhin, 3iri3ula, 3amantati, 
bromin )J 30 ^ 

■ Primjeri uporabe fonema Š u crnogorskom jeziku: sutra, šever, šeme, ošetiti, šediti, sekirati, 
šerav, pošekotina, Miša (nadimak) 

■ Primjeri uporabe fonema Ž u crnogorskom jeziku: ižutra, ženica, ižede, iželica, ižljeći, Žaga 
(nadimak). 

■ Primjeri uporabe imenica u crnogorskom jeziku: predšednik, šekira, lijes, lama, putijer, jeka, 
mišćelo, brondzin, urivak, gravalje, pinjata, konata, banak, deka, škanj, kamarin, kotula, 
stolovača, ožeg, mašice, sač, škatula, šalpa, špag, ogar, cijeđ, jeina, štica, sapatnik, sopernik, 
lubarda, kudelja, Ijesa, baun, iščupak, pojata, pržina, šedok, razvale, razura, riječanje, luča, 
koštanj, ruga, mjed, jarošt, čislo, nožice, kufijerta, ckvrna, gramata, hrtenica, dne, očalin, 
drača, teća, tica, izba, krupa, teno, tjeskota, trupina, Ijutac, Ijučevina, vlaka, stima, rapa, 
ponjava, podina, čajina, čoek, parapet, šenokos, pjev, sakup, varevina, guvno, izvanjac, 
božjak, cijuk, cjepač, javje, zbiće, tiska, maragun, acal, argat, jav, badanj, banak, krtola, kučak, 
bječva, bogatun, navlaštito, uvor, sijerak, gvardija, grun, zviježđe, šiljeg, sić, dekica, prenje, 
kuneta, šterika, šet(a), frkun, saket, frnjoka, puce, štramac, utek, tavalja, zađevica, zapt, 
zvijerac, raka, kotarica, priganica, načpolj, zublja, petrusin, ožica, kašeta, plot, takulin, šnala, 
solijerna, svojta, fis, frčka, koc, aljine, čapra, kiljan, brav, pavrijez, čengele, čkuklja, lastra, 
raštan, lupež, banda, sičija, fuzda, crevlje, pošeta, čaktar, vjeđa, džanja, strag, pokajanje, 
baština, plotina, škrinja, pipun, direk, oriz, bizin, špiglo, stud, džupa, teslica, košćela, mamuta, 
makanja, osjena, kokot, kot, krok, kulje, laznina, nugao, lužina, luka, masak, mješina, pjesna, 
odsuda, oraj, polom, potoč, pot, okit, otpis, pupulj, Arbanas, jaspra, bogatun, capa, frmentin, 
korota, mudrina, pošekotina... 

■ Primjeri uporabe glagola u crnogorskom jeziku: ižljeći, opsijecati, čepukati, bastati, banuti, 
trenući, uljeći, tištati, cjelivati, trsiti, bataliti, brečati, ćosati, davijati, doakati, obijediti, obršiti, 
oburdati, otpagavati, pasati, planuti, prismakati, razjagmiti, razminuti, razurati, rogiti, salećeti, 
sekati, skučiti, slučiti, survati, panuti, utvarati, pomaljati, milušiti, mrčiti, trijebiti, drobiti, zanijeti, 
obisti, utuliti, kumiti, ščuliziti, iskati, užditi, uljesti, vardati, propasti, umučati, prešućeti, ižesti, 
frisnuti, vrnuti, naličiti, zađenuti, odvrvjeti, miljeti, odmiljeti, zaruđeti, šenjati, vrijeći, omatufiti, 

oditi, driješiti, sjargati, otrsiti, zamandaliti, konačiti, svijati, ucvijeliti, pošeniti, povrnuti, 
prepanuti, udijevati, alavertiti, piždriti, obidovati, žlijebiti, njunjoriti, žutiti, čunuti, snijevati, itati, 
stužiti, upiriti, zjati, prigati, navrnuti, krepati, šiapnuti, špijati, cotati, klepati, danuti, krivati, 
obalaverditi, jakati, zadijevati, šesti, priprijeti, krknuti, minuti, ogranuti, odaslati, ožeći, pregnuti, 
prignati, putiti, arlaukati, čamovati, čunuti, kiseliti, kojevitezati... t 31 !. 


Korelacija s hrvatskim jezikom 


Crnogorski vladar i pjesnik Petar II. Petrović Njegoš sredinom 19. stoljeća u svojim književnim i 
epistolarnim radovima koristio je riječi koje su u uporabi u hrvatskom jeziku, poput tko, tisuća, zrcalo, zrak, 
vrag, pirun itd. 

Leksik crnogorskog jezika, osim specifičnih glasova, karakterizira i mnogo tzv. predslavenskih arhaizama, 
te adoptiranih turcizama i talijanizama. Glede jezičnog suodnosa s hrvatskim jezikom, nedvojbena je 
bliskost s čakavskim narječjem u Istri, odnosno s govorima južnodalmatinskih otoka (Lastovo), te u nekim 
slučajevima s kajkavskim. Također, evidentna je sličnost s govorom Dubrovčana. 

"U tradicionalnom crnogorskom društvu, u doba nekodificirane norme crnogorskog književnog i govornog 
jezika do nametnute kodifikacije tzv. srpskog ili srpsko-hrvatskog jezika postojala je zajednička jezgra i sloj 
crnogorskog i hrvatskog jezika... Sve vladike - gospodari Petrovići i onodobni Crnogorci u unutarnjoj i 
vanjskoj komunikaciji upotrebljavali su leksik i sintaksu koja je danas karakteristična za hrvatski jezik."^ 2 \ 
Tvorba budućeg vremena je najčešće kao u hrvatskom, kao i uporaba infinitiva ^ 32 l 

U Peroju, gdje se nalazi mala skupina etničkih Crnogoraca, stoljećima se očuvala posebna crnogorska 
štokavština (zetsko-južnosandžačkog dijalekta)J 33 ^ 

Korelacija s drugim jezicima 


Crnogorski jezikoslovac Branko L. Šoć je 2002. tiskao knjigu Romanizmi i grecizmi u crnogorskom jeziku: 
kontinentalni dio Crne Gore ^ ,u nakladi Centralne narodne biblioteke "Đurađ Crnojević", u kojoj je 
identificirao preko 5.000 riječi i izraza stranoga porijekla u suvremenom crnogorskom jeziku s 
objašnjenjima i etimologijom. 

Pisma 


U Crnoj Gori Ustavom je definirana ravnopravna uporaba ćirilice i latinice. 

Tri dnevne novine, Pobjeda, Vijesti i Dnevne novine, tiskaju se na latinici, a Dan na ćirilici. Jedina dva 
politička tjednika, Monitor i Revija D, tiskaju se na latinici. 

Nacionalna televizija, Javni servis Televizija Crne Gore, sve tekstualne segmente programa (logo, reklame, 
najave) ispisuje na latinici, kao i gotovo sve druge veće i lokalne televizijske postaje (TVIN, TV Atlas, TV 
MBC, TVMontena, TV Vijesti, Pink M itd.) J 35 ^ 

U internetskom prometu, koristi se i dominantno latinica, manjim dijelom ćirilica. Internetske stranice 
Skupštine Crne Gore ^ i Predsjednika Crne Gore ^ 37 ^ i Vlade Crne Gore paralelno koriste latinicu i 
ćirilicu J 38 ^ 

Kodificiranje 






24. siječnja 2008. je crnogorska Vlada na prijedlog svog Ministarstva prosvjete i znanosti donijela Odluku o 
stvaranju Vijeća za standardiziranje crnogorskog jezika (crnogorski: Savjeta za standardizaciju crnogorskog 
jezika). Za čelnu osobu su postavili predsjednika Matice crnogorske, književnika Branka Banjevića 

Članovi su Savjeta za kodifikaciju crnogorskog jezika su bili: književnik i predsjednik Matice crnogorske 
Branko Banjević, dr. Rajka Glušica (Filozofski fakultet u Nikšiću), književni kritičar Milorad Stojović, 
književnik i akademik Mirko Kovač, književnik i akademik Mladen Lompar, književni kritičar Rajko 
Cerović, književnik i akademik Čedo Vuković, književnik i akademik Zuvdija Hodžić, dr. Milenko Perović 
(Filozofski fakultet u Novom Sadu), dr. Zorica Radulović (Filozofski fakultet u Nikšiću), dr. Tatjana 
Bečanović (Filozofski fakultet u Nikšiću), dr. Igor Lakić (dekan Instituta za strane jezike u Podgorici) i dr. 
Adnan Čirgić (Filozofski fakultet u Nikšiću)^ 40 '. 

Stručnu pomoć standardiziranju crnogorskog jezika dali su i hrvatski jezikoslovac dr. Josip Silić i ukrajinska 
jezikoslovka dr. Ljudmila Vasiljeva. 


Mišljenja 


Hrvatski jezikoslovac Dubravko Škiljan srpskom je tjedniku Vreme (od 23. kolovoza 1996.)^ 41 ^, 
odgovarajući na pitanje koliko su uopće srpski i hrvatski jezik različiti, izjavio: 

•)) „Pitate to sasvim krivu osobu, jer ja sam valjda posljednji u Hrvatskoj koji javno tvrdi da su 
tipološki i strukturalno, dakle sa stajališta karakteristika koje su inherentne jezičkoj strukturi, 
hrvatski i srpski jezik - pa i bošnjački i crnogorski - još jedan te isti jezik. Čini se da se to može 
dokazivati, na primjer, time što je njihov fonološki sistem jedan. Najbliži tome da se izdvoji kao 
poseban jezik nije hrvatski nego crnogorski - onog trenutka kada u svoj standardni jezik uvedu 
meko Š, ŽiZ kao posebne foneme, koji će vjerojatno imati, što nije neophodno, i posebne grafičke 
znakove, oni ce napraviti puno odlučniji korak nego što su sve promjene učinjene ovdje u svrhu 
razdvajanja jezika. Jer, to je nešto što čvrsto definira jezičnu strukturu, broj ili sistem fonema.” 

Spor 


Iako istinsko književno djelo pripada svima, a ponajprije čitateljima, zanimljivo je istaknuti da postoje 
izvjesni prijepori kad je riječ o smještanju nekih djela Petra II. Petrovića Njegoša (primjerice Gorskog 
vijenca) u korpus nacionalne književnosti. To djelo crnogorske nacionalne književnosti uvrštavaju u svoju 
književnost i Srbi. 

Jezikoslovac crnogorskog porijekla, Danilo Vušović, u svojoj je doktorskoj disertaciji Prilozi proučavanju 
Njegoševa jezika 1930. tvrdio da Gorski vijenac ima "pokrajinski" i/ili "dijalektički" rang. No, takve tvrdnje 
teško je zasnovati na činjenicama. Primjerice, sam je jezikoslovac Vušović u istom radu identificirao čak 
340 značajnijih osobina u Njegoševom jeziku koje su "van norme" srpskoga pravopisaJ 42 ^ 


Kronologija službenog imenovanja jezika 


Tijekom 20. stoljeća postojalo je ukupno pet crnogorskih ustava. Ustavom iz 1992. prvi je put u crnogorskoj 
povijesti uveden - kao službeni jezik u ustav - jezik pod nazivom srpski jezik ijekavskog izgovora. Crna 
Gora je tada bila članicom SRJ. 

Ustav Knjaževine Crne Gore iz 1905. uopće ne normira koji je jezik službeni. No, u crnogorskom Zakonu o 
narodnijem školama od 1907. (prerađen 1911. godine) piše u članku 1. sljedeće: "Zadatak je narodnijema 
školama,da vaspitavaju djecu u narodnom i religijskom duhu i da ih spremaju za građanski život a naročito 
































da šire prosvjetu i sprsku pismenost u narodu", te da se pohađa srpska škola a predmeti su srpski jezik i 
povijest/ 43 ^ 

U Ustavu Narodne Republike Crne Gore iz 1946. ne imenuje se službeni jezik, no u njegovom članku 113. 
navodi se kako se "sudski postupak vodi na srpskom jeziku". 

Novosadski dogovor od 10. prosinca 1954. precizirao je u članku 1. sljedeće: "Narodni jezik Srba, Hrvata i 
Crnogoraca jedan je jezik. Stoga je i književni jezik koji se razvio na njegovoj osnovi oko dva glavna 
središta, Beograda i Zagreba, jedinstven, s dva izgovora, ijekavskim i ekavskim". Ovaj je zaključak 
dostavljen i Skupštini NR Crne Gore. 

Crnogorski ustav iz 1963. spominje da je u Socijalističkoj Republici Crnoj Gori srpskohrvatski službeni 
jezik. Ustav SR Crne Gore iz 1974. službeni jezik navodi pod imenom srpskohrvatski jezik ijekavskoga 
izgovora ^ 44 ^ 

U anketi dnevnika Vijesti od L veljače 2003. o jezicima u Crnoj Gori su gotovi svi crnogorski intelektualci 
koji su bili navedeni u njihovoj anketi su jasno, neskriveno i izričito napisali da govore isključivo 
crnogorskim jezikomJ 45 ^ 

Drugi jezici u Crnoj Gori 


Tijekom popisa 2011. stanovništvo se, osim onih koji su crnogorski jezik (36,97%) označili kao materinski, 
glede jezika očitovalo ovako: 

■ srpski .42,88% 

■ albanski: 5,27% 

■ bošnjački: 5,33% 

■ hrvatski: 0,45% 

■ srpsko-hrvatski:2, 63. 

Vlada Crne Gore 2003. u školske je programe uvela maternji jezik koji se navodi kao "crnogorski, srpski, 
bošnjački, odnosno hrvatski jezik". Albanski jezik se uči u općinama koje naseljava albansko stanovništvo. 

Od 2011. promjenjen je naziv predmeta maternji jezik, pa se u crnogorskim školama izučava predmet: 
Crnogorski - srpski, bosanski i hrvatski jezik i književnost. 

Literatura o crnogorskom jeziku 


O crnogorskom jeziku postoje brojna znanstvena i pubististička djela. Institut za crnogorski jezik i 
književnost iz Podgorice od 2004. tiskao je knjige, autorska djela, te časopise i zbornike sa znanstvenih 
simpozija na temu crnogorskog jezika ^ 46 ^: 

■ Crnogorski jezik u novom Ustavu Republike Crne Gore, Cetinje-Podgorica 2004. (zbornik) 

■ Vuk Karadžić i Crnogorci, Cetinje 2005. (zbornik) 

■ Norma i kodifikacija crnogorskog jezika, Cetinje 2005. (zbornik) 

■ Tekuća crnogorska istoriografija i povijesna leksikografija, Cetinje 2007. (zbornik) 

■ Vojislav P. Nikčević, Štokavski dijasistem - norma i kodifikacija, Institut za crnogorski 
jezik i jezikoslovlje, Cetinje, 2004. 

■ Milorad Nikčević, Ogledi, studije, susreti. Apologetika crnogorskoga jezika, Hrvatsko- 
crnogorsko društvo prijateljstva „Croatica- Montenegrina" & Crnogorsko kulturno društvo 





„Montenegro - Montenegrina" & Institut za crnogorski jezik i jezikoslovlje, Osijek 2004. 

■ Milorad Nikčević & saradnici, Perojski kulturnopovijesni mozaik. Povijesno-kulturni 
presjek crnogorske enklave u Istri, Hrvatsko-crnogorsko društvo prijateljstva „Croatica - 
Montenegrina" & Crnogorsko kulturno društvo „Montenegro - Montenegrina" & Institut za 
crnogorski jezik i jezikoslovlje Osijek - Podgorica 2005. 

■ Žarko L. Đurović, Bard crnogorskoga jezika, Institut za crnogorski jezik i jezikoslovlje, 
Cetinje 2005. 

■ Petar II. Petrović Njegoš, Lažni car Šćepan Mali, Institut za crnogorski jezik i jezikoslovlje, 
Cetinje 2005. 

■ Krsto Pižurica, Vojislav P. Nikčević kao njegošolog, Institut za crnogorski jezik i 
jezikoslovlje, Cetinje 2006. 

■ Vojislav P. Nikčević, Jezičke i književne teme, Institut za crnogorski jezik i jezikoslovlje, 
Cetinje 2006. 

■ Vojislav P. Nikčević, Atentat na Gorski vijenac, Institut za crnogorski jezik i jezikoslovlje, 
Cetinje 2006. 

■ Milorad Nikčević, Komparativna filološka odmjeravanja, Hrvatsko-crnogorsko društvo 
prijateljstva „Croatica - Montenegrina" & Crnogorsko kulturno društvo „Montenegro - 
Montenegrina" & Institut za crnogorski jezik i jezikoslovlje Cetinje - Osijek 2006. 

■ Adnan Čirgić, Jezički neprebol, Institut za crnogorski jezik i jezikoslovlje, Cetinje 2007. 

■ Adnan Čirgić, Rječnik govora podgoričkih muslimana - karakteristična leksika, Institut 
za crnogorski jezik i jezikoslovlje, Cetinje 2007. 

■ Milorad Nikčević & Jakov Sabljić, Najnoviji glasovi crnogorske proze. Književnoteorijski 
i izborni pregled, Hrvatsko-crnogorsko društvo prijateljstva „Croatica - Montenegrina" & 
Crnogorsko kulturno društvo „Montenegro - Montenegrina" & Institut za crnogorski jezik i 
jezikoslovlje Osijek - Cetinje 2007. 

■ Adnan Čirgić, Govor podgoričkih muslimana - sinhrona i dijahrona perspektiva, Institut 
za crnogorski jezik i jezikoslovlje „Vojislav P. Nikčević", Cetinje 2007. 

■ Skupina autora, Stoljetni hrvatski i crnogorski književni i jezični identiteti, Hrvatsko- 
crnogorsko društvo prijateljstva „Croatica - Montenegrina" & Crnogorsko kulturno društvo 
„Montenegro - Montenegrina" & Institut za crnogorski jezik i jezikoslovlje, Cetinje - Osijek 
2008. 

■ Nikola I Petrović - Njegoš, Despa, Matica crnogorska & Institut za crnogorski jezik i 
jezikoslovlje “Vojislav P. Nikčević”, Cetinje 2008.. 

Knjižnice Filozofskog fakultetu Sveučilišta u Zagrebu imaju sljedeće knjige na temu crnogorskoga jezika, te 
njegovog oblikovanja kroz književno-teorijska i povijesna razmatranja: 

■ Nikčević, Vojislav P., Jezikoslovne studije, Cetinje, Centralna narodna biblioteka Republike 
Crne Gore "Đurđe Crnojević", 2004, 522 str. 

■ Nikčević, Milorad, Ogledi, studije, susreti:apologetika crnogorskoga jezika, Osijek, 
Hrvatsko-crnogorsko društvo prijateljstva Croatica-Montenegrina RH, Crnogorsko kulturno 
društvo Montenegro-Montenegrina Osijek, Institut za crnogorski jezik i jezikoslovlje Cetinje, 
2004, 235 str. 

■ Nikčević, Milorad, Filološke studije:interkulturalni kontekst, Podgorica, GEOS; Cetinje, 
Crnogorsko-hrvatsko prijateljsko društvo Ivan Mažuranić, 2002, 270 str. (Nakladnička 
cjelina:Biblioteka Crnogorsko kulturno nasljeđe ; knj. 1) 

■ Nikčević, Vojislav P., Kroatističke studije, Zagreb, Erasmus naklada, 2002, 508 strJ 47 ] 


Lingua Montenegrina 




Lingua Montenegrina je specijalizirani časopis za proučavanje 
crngorskog jezika, u nakladi Instituta za crnogorski jezik i 
književnost. 


LINGUA 

MONTENEGRINA 


Redakcijski odbor časopisa: dr. Radoslav Rotković (Herceg Novi), dr. 
Josip Silić (Zagreb), dr. Svenka Savić (Novi Sad), dr. Vukić Pulević 
(Podgorica), dr. Milorad Nikčević (Osijek), Žarko L. Đurović 
(Cetinje), dr. Amira Turbić-Hadžagić (Tuzla), dr. Przemyslav Brom 
(Katowice), Aleksandra Banjević (Podgorica), dr. Aleksandra 
Nikčević-Batrićević (Podgorica) , dr. Ljudmila Vasiljeva (Lavov), dr. 
Milica Lukić (Osijek), Aleksandar Radoman (Podgorica), dr. Adnan 
Čirgić (Podgorica). 

Tipkovnica za crnogorski jezik 

Koncem 2009. jedna crnogorska tvrtka ponudila je na prodaju prve 

primjerke računalne tipkovnice usklađene s pravopisom Naslovnica časopisa Lingua 
crnogorskoga jezika CHERY G83-6928LUNMN-2 ,^ 48 ^ Montenegrina 


Studiji crnogorskog jezika 


Filozofski fakultet u Nikšiću 

Na državnom Filozofskom fakultetu u Nikšiću ustanovljen je 2008. godine četvorogodišnji studij Crnogorski 
jezik i južnoslavenske književnosti - osnovni akademski studij na kojem se izučavanju: 

■ Suvremeni crnogorski jezik (standardizacija i pravopis) 

■ Suvremeni crnogorski jezik (fonologija i fonetika) 

■ Suvremeni crnogorski jezik (morfologija) 

■ Povijest crnogorskog jezika (fonetika) 

■ Suvremeni crnogorski jezik (tvorba riječi) 

■ Povijest crnogorskog jezika (morfologija) 

■ Suvremeni crnogorski jezik (sintaksa proste rečenice) 

■ Suvremeni crnogorski jezik (sintaksa padeža) 

■ Suvremeni crnogorski jezik (sintaksa složene rečenice) 

■ Suvremeni crnogorski jezik (sintaksa glagolskih oblika) [ 49 1 

U nazočnosti rukovoditelja Filozofskoga fakulteta u Nikšiću, prvi diplomirani profesori crnogorskoga jezika 
su promovirani 17. listopada 2012. godine, i to: 

■ Katarina Bigović, Novica Vujović, Zorica Nedić, Snežana Bošković, Marijana Pajović, Dragana 
Bajčeta.L 50 ! 


Godišnje se u prosjeku u jednoj generaciji školuje oko 35 profesora crnogorskoga jezika. 

Prvu doktorsku tezu na Odsjeku za crnogorski jezik Filozofskog fakulteta u Nikšiću obranila je rujna 2013. 
Marina Krstajić; naslov njezine disertacije je Jezik i stil lirske narodne poezije Crne Gore 




































Fakultet za crnogorski jezik i književnost u Cetinju 

Nekadašnji Institut za crnogorski jezik i književnost , sa sjedištem u Podgorici, utemeljen prosinca 2003. 
godine s ciljem izučavanja i kodificiranja crnogorskoga jezika, ugašen je sredinom 2014. na način da je 
transformiran u Fakultet za crnogorski jezik i književnost sa sjedištem u Cetinju. 

U prvoj generaciji tog fakulteta, školske 2014. godine, četvorogodišnji studij je upisalo 40-ak studenata. 

Prema nastavnom programu temeljnih akademskih studija iz 2014./2015. godine, na tom se fakultetu 
izčavaju i predmeti: 

■ Pravopis crnogorskoga jezika 

■ Crnogorska srednjovjekovna književnost 

■ Povijest crnogorskoga jezika do polovine 18. stoljeća 

■ Crnogorska književnost renesanse, baroka i prosvjetiteljstva 

■ Crnogorska književnost romantizma i moderne 

■ Povijest crnogorske kulture 

■ Crnogorska književnost 20. stoljeća(prvi dio) 

■ Pregled crnogorske filologije 

■ Crnogorska književnost 20. stoljećaa (drugi dio) 

■ Metodika nastave crnogorskoga jezika i književnosti 

■ Istorija crnogorske umjetnosti (izborni predmet)} 52 ^ 

Zanimljivost 


Ravnatelj nekadašnjeg podgoričkog Instituta za crnogorski jezik i književnost Adnan Čirgić (rođen 1980. 
godine) prvi je doktor crnogorskog jezika. Čirgić je svoju doktorsku disertaciju na temu „Govor podgoričkih 
muslimana“, obranio potkraj 2007. na Filozofskom fakultetu Sveučilišta u OsijekuJ 53 ^ 

Slavenski jezici =» Indoeuropski jezici 

istočnoslavenski (6) 

bjeloruski • staroruski t • ruski • rusinski • ukrajinski • Jazičije 

zapadnoslavenski (12) 

češki • kašupski • knaanski t • donjolužičkosrpski • gornjolužičkosrpski • 
polabski t • staropoljski t • srednjopoljski t • poljski • slovački • slovinački t • 
šleski 

južnoslavenski (8) 

bošnjački • bugarski • crnogorski • hrvatski • makedonski • 
starocrkvenoslavenski t • srpski • slovenski 


praslavenski t izumrli jezici 

